CELEX: 62017TA0107
Language: sk
Date: 2019-05-23 00:00:00
Title: Vec T-107/17: Rozsudok Všeobecného súdu z 23. mája 2019 — Steinhoff a i./ECB („Mimozmluvná zodpovednosť — Hospodárska a menová politika — ECB — Národné centrálne banky — Reštrukturalizácia gréckeho verejného dlhu — Zapojenie súkromného sektora — Doložky o spoločnom postupe veriteľov — Povinná výmena gréckych dlhových nástrojov — Súkromní veritelia — Stanovisko ECB — Dostatočne závažné porušenie právnej normy, ktorá priznáva práva jednotlivcom — Zásada pacta sunt servanda — Článok 17 ods. 1 a 2 Charty základných práv — Článok 63 ods. 1 ZFEÚ — Článok 124 ZFEÚ“)

8.7.2019   
            
            
               SK
            
            
               Úradný vestník Európskej únie
            
            
               C 230/30
            
         
      Rozsudok Všeobecného súdu z 23. mája 2019 — Steinhoff a i./ECB
      (Vec T-107/17) (1)
      
      („Mimozmluvná zodpovednosť - Hospodárska a menová politika - ECB - Národné centrálne banky - Reštrukturalizácia gréckeho verejného dlhu - Zapojenie súkromného sektora - Doložky o spoločnom postupe veriteľov - Povinná výmena gréckych dlhových nástrojov - Súkromní veritelia - Stanovisko ECB - Dostatočne závažné porušenie právnej normy, ktorá priznáva práva jednotlivcom - Zásada pacta sunt servanda - Článok 17 ods. 1 a 2 Charty základných práv - Článok 63 ods. 1 ZFEÚ - Článok 124 ZFEÚ“)
      (2019/C 230/36)
      Jazyk konania: nemčina
      
         Účastníci konania
      
      
         Žalobcovia: Frank Steinhoff (Hamburg, Nemecko), Ewald Filbry, (Dortmund, Nemecko), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, Nemecko), Werner Bäcker (Rodgau, Nemecko), EMB Consulting SE (Mühltal, Nemecko) (v zastúpení: O. Hoepner a D. Unrau, advokáti)
      
         Žalovaná: Európska centrálna banka (v zastúpení: O. Heinz a G. Várhelyi, splnomocnení zástupcovia, za právnej pomoci H.-G. Kamann, advokát)
      
         Predmet veci
      
      Žaloba podľa článku 268 ZFEÚ na náhradu ujmy, ktorú žalobcovia údajne utrpeli z dôvodu, že ECB vo svojom stanovisku zo 17. februára 2012 (CON/2012/12), neupozornila Helénsku republiku na nezákonnosť reštrukturalizácie gréckeho verejného dlhu plánovanej vo forme povinnej výmeny dlhových nástrojov
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Frank Steinhoff a Ewald Filbry, Vereinigte Raiffeisenbanken Gräfenberg-Forchheim-Eschenau-Heroldsberg eG, Werner Bäcker a EMB Consulting SE sú povinní nahradiť trovy konania.
               
            
         (1)  Ú. v. EÚ C 129, 24.4.2017.